Virallinen lehti nro C 370 , 21/12/1999 s. 0137



KIRJALLINEN KYSYMYS P-0893/99 esittäjä(t): Elly Plooij-van Gorsel (ELDR) komissiolle (7. huhtikuuta 1999) Aihe: Eurooppalaiset tuojat ovat kärsineet vahinkoa Bangladeshista tuotujen tekstiilien lisätulleista GSP-kohtelun mukaisesti tuonti Bangladeshista Euroopan markkinoille sallitaan edullisin ehdoin, jos käytetään A-lomaketta. Vuonna 1997 Bangladeshin hallitus julisti mitättömiksi vuosina 1994-1996 myönnetyt A-lomakkeet. Tämä tapahtui Euroopan komission aloitteesta. 1. Onko totta, että Bangladeshin hallitus ilmoitti jo vuonna 1989, että sillä on vaikeuksia hallita alkuperätodistusten myöntämistä? 2. Anoiko hallitus silloin kumoamista? 3. Jos anoi, miten komissio suhtautui siihen? 4. Saiko komissio vuosina 1989-1994 esimerkiksi Bangladeshiin tehtyjen työmatkojen yhteydessä muita vihjeitä siitä, että maan hallituksella on vaikeuksia alkuperätodistusten myöntämisessä lain mukaisesti? 5. Jos sai, ilmoittiko komissio tuojajärjestöille tai alan järjestöille tästä seikasta? Ellei ilmoittanut, miksei? Jos ilmoitti, miten ilmoittaminen tapahtui? Komission jäsen M. Montinkomission puolesta antama vastaus (5. toukokuuta 1999) 1. Vuonna 1989 Bangladeshin hallitus, kuten muutkin maat, jotka ovat oikeutettuja tullietuuskohteluun, antoi tullietuuskohteluun oikeuttavia alkuperätodistuksia niiden säädösten perusperiaatteiden mukaisesti, jotka eivät ole muuttuneet vuoden 1971 jälkeen. Kyseinen maa ei ole aiheuttanut, enempää kuin muutkaan samankaltaisista etuuksista nauttivat maat, muita kuin kyseisten todistusten päivittäiseen hallintaan liittyviä tavanomaisia vaikeuksia. Lisäksi on huomattava, että vuodesta 1983 lähtien, useita yhteisön työmatkoja on tehty kyseiseen maahan, jossa on myös järjestetty seminaareja tai tehty tutkimuksia. Erityisesti seminaarit, joita järjestettiin Bangladeshissa ja myös muissa edunsaajamaissa, oli tarkoitettu virkamiesten ja viejien perehdyttämiseksi näiden tullietuuksien hallinnoinnin ehtoihin,nimittäin pääasiassa alkuperätodistusten myöntämiseen. 2. Bangladesh esitti kumoamista koskevan anomuksen vuonna 1985. 3. Komissio vastasi kieltävästi vuonna 1987 Bangladeshin viranomaisille, koska jäsenvaltioiden enemmistö oli ilmoittanut vastustavansa kumoamisen myöntämistä. Jäsenvaltiot pelkäsivät itse asiassa, että kumoamiset toisivat etuja erityisesti uudelleen teollistuneista valtioista kuten Etelä-Koreasta, eikä niinkään Bangladeshista peräisin oleville puolivalmisteille. Vasta vuonna 1997 komission kumoamisehdotusta tukivat samat jäsenvaltiot Bangladeshin esitettyä uuden pyynnön. 4. Yhteisön työmatkalla Bangladeshiin vuonna 1993 käsiteltiin ainoastaan niitä ongelmia, jotka syntyivät esitettäessä tuonnissa tullietuuksiin oikeuttavia alkuperätodistuksia (GSP-A-lomakkeita (yleinen tullietuusjärjestelmä), jotka oli päivätty vuosina 1989-1993), joita väitettiin Bangladeshissa annetuiksi, mutta joilla tuotiin Kaukoidästä tai Aasiasta peräisin olevia tekstiilituotteita. Yli 3 000 täysin väärää tai väärennettyä alkuperätodistusta löydettiin ja asianmukaisiin toimiin ryhdyttiin asianosaisten jäsenvaltioiden toimesta sen jälkeen kun Bangladeshin viranomaiset mitätöivät todistukset. Yhteisön työmatka Bangladeshiin vuonna 1994 liittyi erityisselvitykseen (Chittagongin satamasta peräisin olevan viennin perusteella), jossa esitettiin, että Pakistanin alkuperätuotteita oli tuotu Bangladeshista yhteisöön väärennetyillä GSP-A-lomakkeilla. Tässä tapauksessa, kun oli osoitettu yhteisten tutkimusten perusteella väärennystoimiin sekaantuneen Bangladeshissa toimivan valmistajan henkilöllisyys, Bangladeshin viranomaiset peruuttivat todistukset ja ryhtyivät välittömästi hallinnollisiin ja taloudellisiin rankaisutoimiin. 5. Yhteisön Bangladeshiin marras- ja joulukuussa vuonna 1996 tekemän työmatkan tuloksien julkaisemisen jälkeen Euroopan Yhteisön virallisessa lehdessä julkaistiin yhteisöön Bangladeshista GSP-kohtelun mukaisesti tuotuja tekstiilituotteita koskeva ilmoitus (97/C 107/05).